ᱥᱤᱣᱟᱱ, ᱵᱤᱦᱟᱨ

ᱥᱤᱣᱟᱱ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱯᱚᱨᱤᱥᱚᱫᱽ ᱠᱟᱱᱟ ᱾ 
ᱱᱚᱣᱟ ᱥᱤᱣᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱦᱚᱱᱚᱛ ᱨᱮ ᱯᱮᱭᱟ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱹᱝ ᱥᱚᱦᱨᱤ ᱠᱚᱞᱚᱱᱤ ᱠᱟᱱᱟ ᱾ ᱱᱚᱣᱟ ᱩᱛᱚᱨ ᱯᱨᱚᱫᱮᱥ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱥᱤᱣᱟᱱ ᱱᱚᱜᱚᱨ ᱯᱚᱨᱤᱥᱚᱫᱽ ᱨᱮᱱᱟᱜ ᱴᱷᱟᱯᱚᱱ ᱑᱙᱒᱔ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱥᱤᱣᱟᱱ ᱩᱯᱠᱷᱚᱸᱰ ᱨᱮᱱᱟᱜ ᱩᱯᱠᱷᱚᱸᱰ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ ᱟᱨ ᱥᱤᱣᱟᱱ ᱩᱯᱠᱷᱚᱸᱰ ᱢᱟᱨᱮ ᱥᱟᱨᱚᱱ ᱦᱚᱱᱚᱛ ᱨᱮᱱᱟᱜ ᱢᱤᱫ ᱩᱯᱠᱷᱚᱸᱰ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱜ
ᱥᱤᱣᱟᱱ ᱥᱚᱦᱚᱨ ᱠᱚᱣᱟᱨᱰᱤᱱᱮᱴ  ᱚᱥᱟᱨ ᱟᱨ ᱫᱤᱥᱟᱱᱛᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱗᱒ ᱢᱤᱴᱚᱨ (᱒᱓᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱫᱟᱦᱟ ᱜᱟᱰᱟ, ᱱᱚᱣᱟ ᱢᱤᱫ ᱦᱩᱰᱤᱧ ᱜᱟᱰᱟ ᱠᱟᱱᱟ, ᱱᱚᱣᱟ ᱡᱟᱯᱩᱫ ᱨᱤᱛᱩ ᱨᱮ ᱰᱚᱸᱵᱚᱞ ᱥᱚᱦᱚᱨ ᱨᱮᱱᱟᱜ ᱯᱟᱪᱮ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱜᱟᱰᱟ ᱥᱤᱛᱩᱝ ᱚᱠᱛᱚ ᱨᱚᱦᱚᱲ ᱨᱚ ᱟ ᱾ ᱫᱟᱦᱟ ᱜᱟᱰᱟ ᱥᱤᱣᱟᱱ ᱦᱚᱱᱚᱛ ᱨᱮᱱᱟᱜ ᱯᱨᱚᱫᱩᱥᱟᱱ ᱜᱟᱰᱟ ᱦᱚᱸ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱣᱟᱱ ᱨᱤᱱ ᱜᱩᱴ ᱦᱚᱲ ᱮᱞ ᱑᱓᱕,᱐᱖᱖ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ. ᱚᱱᱰᱮ ᱠᱷᱚᱱ ᱗᱐,᱗᱕᱖ ᱠᱚᱲᱟ ᱟᱮ ᱖᱔,᱓᱑᱐ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱦᱚᱲ ᱮᱞ ᱑᱘,᱒᱘᱒ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱣᱟᱱ ᱨᱮ ᱜᱩᱴ ᱥᱮᱪᱮᱫ ᱙᱒,᱙᱖᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱖᱘.᱘% ᱦᱚᱲ ᱮᱞ ᱗᱓.᱖% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱖᱓.᱖% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱥᱤᱣᱟᱱ ᱨᱤᱱ ᱗+ ᱦᱚᱲ ᱮᱞ ᱨᱤᱱ ᱥᱮᱪᱮᱫ ᱫᱚᱨ ᱗᱓.᱖% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱕.᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱓.᱕% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱘,᱒᱔᱔ ᱟᱨ ᱑,᱕᱑᱔ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮ  ᱥᱤᱣᱟᱱ ᱨᱮ ᱒᱑᱒᱒᱓ ᱫᱟᱠᱟ ᱫᱚᱠᱟᱱ ᱛᱟᱦᱮᱸ ᱠᱟᱱᱟ ᱾

᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱤᱱ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱣᱟᱱ ᱨᱤᱱ ᱦᱚᱲ ᱑᱐᱘,᱑᱗᱒ ᱜᱟᱱ ᱠᱚ ᱛᱟᱦᱮᱸ, ᱚᱱᱰᱮ ᱕᱗,᱒᱒᱓ ᱠᱚᱲᱟ ᱟᱨ ᱕᱐,᱙᱔᱙ ᱛᱤᱨᱞᱟᱹ ᱛᱟᱦᱮᱸ ᱠᱚ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ ᱕᱓᱑ ᱥᱤᱣᱟᱱ ᱫᱚ ᱜᱚᱯᱟᱞᱜᱚᱸᱡᱽ ᱟᱨ ᱪᱷᱟᱯᱨᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱕᱓᱑ ᱜᱚᱯᱟᱞᱜᱚᱸᱡᱽ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱒᱗ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱡᱤᱞᱤᱧ ᱥᱚᱲᱚᱠ ᱢᱮᱱᱟᱜᱼᱟ ᱾ ᱵᱤᱦᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱼ᱔᱗ ᱵᱚᱨᱦᱟᱨᱤᱭᱟ, ᱢᱮᱭᱨᱣᱟ ᱟᱨ ᱜᱩᱴᱷᱱᱤ ᱫᱚ ᱥᱤᱣᱟᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱼ᱗᱓ ᱟᱨ ᱘᱙ ᱦᱚᱸ ᱥᱤᱣᱟᱱ ᱫᱚ ᱥᱩᱨ ᱨᱮᱱᱟᱜ ᱥᱚᱦᱚᱨ ᱟᱨ ᱟᱹᱛᱩ ᱠᱷᱚᱱ ᱡᱚᱨᱟᱣ ᱢᱮᱱᱟᱜᱼᱟ ᱾

ᱥᱤᱣᱟᱱ ᱨᱮ ᱢᱤᱫ ᱥᱤᱣᱟᱱ ᱡᱚᱸᱠᱥᱟᱱ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣᱟ ᱾

ᱥᱤᱣᱟᱱ ᱨᱮ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ ᱾ ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱱ ᱩᱰᱟᱹᱱ ᱰᱟᱹᱦᱤ ᱱᱚᱣᱟ ᱯᱟᱴᱱᱟ ᱨᱮ ᱢᱮᱱᱟᱜᱼᱟ, ᱥᱤᱣᱟᱱ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ


Category:Cities and towns in Siwan district